19 - 19. guds lov
1. gud gav adam en lov om altomfattende lydighed, som var skrevet i hans hjerte, og han gav ham et meget konkret påbud om ikke at spise af frugten af træet til kundskab om godt og ondt. 1 ved denne lov var adam og alle hans efterkommere bundet til personlig, fuldkommen, præcis og vedvarende lydighed, 2 idet de blev lovet liv ved opfyldelsen af loven og truet med død ved overtrædelse af den. samtidig var adam skænket kraft og evne til at holde den. 3

2. den selvsamme lov, der først var skrevet i menneskets hjerte, fortsatte med at være den fuldkomne regel for retfærdighed efter faldet. 4 den blev givet af gud på sinajs bjerg i de ti bud, skrevet på to stentavler, de første fire bud omhandlende vor pligt over for gud, og de andre seks vor pligt over for mennesker. 5

3. ud over denne lov, almindeligt kendt som den moralske lov, behagede det gud at give israels folk ceremonielle love, som indeholder adskillige ordninger, der er typologiske. disse ordninger omhandlede dels deres gudsdyrkelse, og i dem var kristus forud fremstillet billedligt sammen med hans egenskaber, handlinger, lidelser og velgerninger. 6disse ordninger gav desuden påbud om forskellige moralske pligter. 7

alle disse ceremonielle love var kun fastsat indtil genoprettelsens tid, hvor jesus kristus, den sande messias og eneste lovgiver, som var udrustet med myndighed af faderen til dette formål, ophævede og fjernede dem. 8

4. han gav også forskellige juridiske love til israels folk som udløb, da de ophørte med at være et folk. disse er ikke længere bindende for nogen, da de var en del af nationens love, men deres generelle retfærdighed fortsætter med at være gyldig i moderne tid 9

5. den moralske lov binder altid enhver til lydighed, både retfærdiggjorte og andre, 10 og ikke blot på grund af agtelse for dets indhold, men også på grund af ærefrygt for gud vor skabers autoritet, der gav loven. 11 kristus ophæver heller ikke loven på nogen måde, men derimod forstærker han vor forpligtelse til at adlyde den. 12

6. selv om sande troende ikke er under loven som en gerningspagt, så de kan blive retfærdiggjort eller fordømt af den, 13 er den dog af stor gavn for dem som for andre, fordi den som en rettesnor for livet oplyser dem om guds vilje og deres pligt, og fordi den leder og binder dem til at vandre derefter.

desuden åbenbarer og udstiller den syndige forurening af deres natur, hjerte og liv, og ved at bruge den til selvransagelse vil de i større grad blive overbevist om synd, vokse i ydmyghed og opnå større afsky for deres synd. 14 de vil endvidere opnå et klarere syn for deres behov for kristus og fuldkommenheden af hans lydighed.

den er endvidere brugbar for genfødte mennesker til at begrænse deres fordærv, på grund af den måde den forbyder synd. lovens trussel viser dem, hvad deres synd i virkeligheden fortjener, og hvilke vanskeligheder der kan forventes i dette liv på grund af disse synder, også for genfødte mennesker der er befriet fra lovens forbandelse og uformindskede strenghed.

desuden viser de løfter, der er forbundet med loven, de troende guds anerkendelse af lydighed og hvilke velsignelser de kan forvente, når loven bliver overholdt og adlydt, selv om velsignelse ikke kommer, fordi de har tilfredsstillet loven som en gerningspagt. hvis et menneske gør det gode og holder sig fra det onde, simpelthen fordi loven opmuntrer ham til det gode og afskrækker ham fra det onde, er dette ikke noget tegn på, at han er under loven og ikke under nåden. 15

7. de oven for nævnte anvendelser af loven står ikke i modsætning til evangeliets nåde, men de føjer sig blidt efter den, 16 idet kristi ånd underlægger sig menneskets vilje og giver det evnen, så det frit og glad gør de ting som guds vilje, åbenbaret i loven, kræver. 17



 


 1 mos 2,17; præd 7,29.
 rom 10,5.
 gal 3,10-12.
 rom 2,14-15.
 5 mos 10,4.
 hebr 10,1; kol 2,17.
 1 kor 5,7.
 kol 2,14-17; ef 2,14-16.
 1 kor 9,8-10.
 rom 13,8-10; jak 2,8-12.
 jak 2,10-11.
 matt 5,17-19; rom 3,31.
 rom 6,14; gal 2,16; rom 8,1; 10,4.
 rom 3,20; 7,7 etc.
 rom 6,12-14; 1. pet 3,8-13.
 gal 3,21.
 ez 36,27.